b'\n_START_ARTICLE_\nOro uostas\n_START_SECTION_\nLietuvoje\n_START_PARAGRAPH_\n2008 m. kovo 30 d. Lietuvos oro uostuose panaikinta \xc5\xa0engeno erdv\xc4\x97s sien\xc5\xb3 kontrol\xc4\x97. L\xc4\x97ktuvais po \xc5\xa0engeno erdv\xc4\x99 keliaujantiems Lietuvos pilie\xc4\x8diams nebereikia gai\xc5\xa1ti laiko prie pasienie\xc4\x8di\xc5\xb3 kabin\xc5\xb3 oro uostuose.\n_START_SECTION_\nInfrastrukt\xc5\xabra\n_START_PARAGRAPH_\nMa\xc5\xbeesni ar ma\xc5\xbeiau i\xc5\xa1sivyst\xc4\x99 oro uostai, kurie sudaro did\xc5\xbei\xc4\x85j\xc4\x85 oro uost\xc5\xb3 dal\xc4\xaf, da\xc5\xbeniausiai turi vien\xc4\x85 tak\xc4\x85, skirt\xc4\x85 pakilimams ir nusileidimams (trumpesni nei 1,000\xc2\xa0m.). Didesni aerouostai da\xc5\xbeniausiai oro linijoms nutiesia kelis takus(apie 2,000\xc2\xa0m ar net ilgesnius). Daugyb\xc4\x97 ma\xc5\xbe\xc5\xb3 oro uost\xc5\xb3 turi \xc5\xbeem\xc4\x97s, \xc5\xbeol\xc4\x97s ar \xc5\xbevyro takus, o ne asfaltuotus ar betonuotus kaip didieji aerouostai._NEWLINE_Jungtin\xc4\x97se Amerikos Valstijose yra nustatytos normos d\xc4\x97l tak\xc5\xb3 dr\xc4\x97gm\xc4\x97s, dangos kietumo, kuriuos kontroliuoja \xe2\x80\x9eFAR Landing And Takeoff Field Lengths\xe2\x80\x9c. Jie nustato visas leistinas saugumo normas pakilimo ir nusileidimo metu. Sunkesniems l\xc4\x97ktuvams b\xc5\xabtinas ilgesnis takas._NEWLINE_Ilgiausias pasaulyje takas, skirtas keleiviniams l\xc4\x97ktuvams, yra Qamdo Bangda oro uostas Kinijoje. Jo ilgis yra 5,500\xc2\xa0m. O pla\xc4\x8diausias pasaulyje oro takas (105 m) yra \xc4\xafsik\xc5\xabr\xc4\x99s Rusijoje, Ulyanovsk Vostochny oro uostas._NEWLINE_Did\xc5\xbeiausias pasaulyje oro uostas pagal aptarnaut\xc5\xb3 keleivi\xc5\xb3 ir orlaivi\xc5\xb3 skai\xc4\x8di\xc5\xb3 yra Atlantoje\xc2\xa0\xe2\x80\x93 Hartsfyldo-D\xc5\xbeaksono Atlantos tarptautinis oro uostas. 2013\xc2\xa0m. oro uostas aptarnavo 94 430 785 keleivius, o 2012\xc2\xa0m.\xc2\xa0\xe2\x80\x93 930 310 orlaivi\xc5\xb3._NEWLINE_2009 metai C\xc5\xbdV parei\xc5\xa1k\xc4\x97, kad yra apie 44 t\xc5\xabkstan\xc4\x8diai oro uost\xc5\xb3, kuriuos \xc4\xafmanoma atpa\xc5\xbeinti i\xc5\xa1 oro. Jungtin\xc4\x97s Amerikos Valstijos, turin\xc4\x8dios apie 15 t\xc5\xabkstan\xc4\x8di\xc5\xb3 oro uost\xc5\xb3 pirmauja pagal oro uost\xc5\xb3 skai\xc4\x8di\xc5\xb3.'